**Klaipėdos miesto nekilnojamojo kultūros paveldo vertinimo tarybos 2018-11-13 posėdžio nutarimai**

2018 m. lapkričio d. 13 Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM - 729):

1. Atidėti Klaipėdos Kristaus Karaliaus bažnyčios, adresu Bokštų g. 10, Klaipėda, vertinimo paveldosauginiu aspektu medžiagos svarstymą kitam posėdžiui, dar kartą bandant pakviesti į posėdį bažnyčios kleboną;
2. Švč. Mergelės Marijos, Taikos Karalienės bažnyčiai, Rumpiškės g. 6, Klaipėda, suteikti teisinę apsaugą, įrašant į Kultūros vertybių registrą kaip turintį architektūrinę, istorinę ir sakralinę vertę objektą bei suteikiant jai vietinį reikšmingumo lygmenį;
3. Baptistų bažnyčiai ir pastoriaus namui Vytauto g. 38, Klaipėda, suteikti teisinę apsaugą, įrašant į Kultūros vertybių registrą kaip turintį architektūrinę, istorinę ir sakralinę vertę objektą bei suteikiant jam vietinį reikšmingumo lygį;
4. Objektui Šaulių g. 50, Klaipėda, netikslinga suteikti teisinę apsaugą, rekomenduojama saugoti fasadų architektūrinę išraišką, išlikusias interjero detales. Pastatas yra saugotinas kaip kultūros paveldo vietovės urbanistinės struktūros objektas (statinys);
5. Objektui Tilžės g. 27, Klaipėda netikslinga suteikti teisinę apsaugą. Rekomenduojama išsaugoti pastato aukštingumą, architektūrinę stilistiką, fasadų apdailos tipą. Pastatas yra saugotinas kaip kultūros paveldo vietovės urbanistinės struktūros objektas (statinys);
6. Objektui K. Donelaičio 5A, Klaipėda netikslinga suteikti teisinę apsaugą, pastatas Klaipėdos miesto istorinės dalies, vad. Naujamiesčiu (22012), apibrėžtų teritorijos ribų plane turi būti įvardintas kaip teritorijoje esantis kitas objektas.